สทนช. คาดการณ์ปีนี้ฝนมาเร็วช่วงกลางเดือนเมษายนถึงพฤษภาคม พร้อมประเมินภัยแล้งไม่วิกฤตเหมือนปีที่ผ่านมา
นายสำเริง แสงภู่วงค์ รองเลขาธิการสำนักงานทรัพยากรน้ำแห่งชาติ หรือ สทนช. กล่าวว่า จากสถานการณ์น้ำ คาดการณ์ว่าภัยแล้งปีนี้จะไม่วิกฤต เพราะขณะนี้เข้าสู่ฤดูร้อนแล้ว แต่กรมป้องกันและบรรเทาสาธารณภัย ยังไม่มีการประกาศพื้นที่ภัยแล้งแม้แต่พื้นที่เดียว ซึ่งแตกต่างจากปีที่ผ่านมา ทั้งนี้คาดการณ์ว่าฤดูฝนปีนี้จะมาในช่วงปลายเดือนเมษายน หรือกลางเดือนพฤษภาคม ซึ่งจำเป็นต้องมีการกำหนดมาตรการรับมือกับสถานการณ์ฤดูฝน 9 มาตรการ อาทิ การคาดการณ์พื้นที่เสี่ยงน้ำท่วม  การบริหารจัดการพื้นที่ลุ่มต่ำรองรับน้ำหลาก  ปรับปรุงเกณฑ์บริหารจัดการแหล่งน้ำขนาดใหญ่  ขุดลอกคู่คลอง กำจัดสิ่งกีดขวางทางน้ำ  ซ่อมแซมทางระบายน้ำ ซึ่งทุกมาตรการจะนำเข้าสู่ที่ประชุม ครม.ต่อไป